Osnovna škola Vladimir Nazor

 Budinščina

Budinščina, 7.1.2025.

PROTOKOL

O KONTROLI ULASKA/IZLASKA IZ ŠKOLSKE USTANOVE

• ULAZ u školsku zgradu u MŠ Budinščina je otključan od 7:00 i zaključava se u 7:45, opet se otključava u 12:00 i zaključava u 12:15 sati, te se otključava u 13:40 i zaključava u 14:00

• ULAZ u školsku zgradu PŠ Hrašćina je otključan od 7:35 do 8:15 kao i od 12:30 do 12:45 i 14:05 do 14:20.

• Učenicima tijekom malog odmora nije dopušteno napuštanje školske ustanove, a tijekom velikog odmora učenicima osnovne škole nije dopušten izlazak izvan vanjskih prostora školske ustanove.

 • Posebno se apeliraju roditelji da provode kontrolu nad svojom djecom/učenicima kojima kada završi nastava nije dozvoljeno zadržavanje u školi ili na njezinim vanjski površinama te su dužni prvim prijevozom otići svojim kućama.

• Učenici putnici kojima završava nastava prije polaska organiziranog prijevoza, ne mogu izlaziti van škole, nego čekaju autobus u školi. U slučaju ako izađu van iz škole bez dozvole, neće im se dozvoliti povratak. Izlazak iz škole moguć je jedino uz dozvolu stručne službe ili ravnatelja.

 • U slučaju uočavanja neuobičajenog ponašanja osoba u prostorima školske ustanove, dežurni radnici dužni su o tome obavijestiti ravnatelja ili stručnu službu. U slučajevima protupravnog ponašanja ili ponašanja kojim se ugrožava sigurnost osoba u školskoj ustanovi, žurno će se o tome obavijestiti policija.

• Roditelji mogu ulaziti u školsku ustanovu SAMO uz prethodnu najavu razredniku, predmetnom učitelju, stručnoj službi ili ravnatelju Škole. Svaki najavljeni dolazak roditelja na individualne informacije mora se prethodno najaviti dan ranije, radniku na ulazu u školu od strane osobe kojoj je najavljen dolazak ( razrednik, predmetni učitelj,…). Roditelj mora radniku školske ustanove koji je zadužen za poslove nadzora ulaza u prostorije školske ustanove, radi zaštite sigurnosti dati na uvid osobnu iskaznicu ili odgovarajući dokument s fotografijom. Učenici, roditelji i svi vanjski posjetitelji, dužni su u slučajevima sumnje, radniku zaduženom na ulazu škole dozvoliti i sigurnosne preglede. Predmeti pogodni za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnateljica, stručna služba te policija. Osobi koja to odbija neće se dozvoliti ulazak u školsku ustanovu!

Radnik školske ustanove vodi evidencijsku listu dolazaka osoba u školu u kojoj se evidentira ime i prezime osobe, datum, vrijeme dolaska/odlaska te razlog dolaska. Radnik školske ustanove obvezan je preuzeti stranku na ulazu te nakon sastanka ispratiti stranku iz škole. Roditelji koji dolaze na informativne razgovore obvezni su poštovati raspored koji objavljuje školska ustanova.

 U slučaju bolesti učenika, učenik će roditelja pričekati kod ulaznih vrata, a u slučaju ozljede stručna služba/učitelj/ravnateljica koji je kontaktirao roditelje će obavijestiti radnika na ulazu u školsku ustanovu o njegovom dolasku.

 Svi odgojno-obrazovni radnici imaju pravo, u slučajevima sumnje, na sigurnosne preglede učenika i njihovih predmeta (odjeća, torba i dr.) Sigurnosni pregled učenika i njihovih predmeta mogu se provoditi i tijekom održavanja nastave. U slučajevima pronalaska predmeta pogodnih za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnateljica, stručna služba te roditelji i policija. U slučajevima odbijanja učenika na pregled, obavijestiti će se stručna služba ili ravnateljica škole.

 RAVNATELJICA

 Renata Kreber-Mikšaj, dipl.učit.